PMIndiaData/PMIndiaSum huggingface dataset:
జాతీయ ఎన్ సిసి కాడెట్ లు, ప్రదర్శన శ‌క‌టాల క‌ళాకారుల‌తో ప్ర‌ధాన‌ మంత్రి సమావేశం

ఢిల్లీ లో గ‌ణ‌తంత్ర దినోత్స‌వాలలో పాల్గొన్న ప్రదర్శన శ‌క‌టాల క‌ళాకారులతో, ఆదివాసి అతిథులు, ఎన్ సిసి కాడెట్ లు, ఎన్ ఎస్ఎస్ వలంటీర్ లతో ప్ర‌ధాన‌ మంత్రి శ్రీ నరేంద్ర మోదీ నేడు స‌మావేశమ‌య్యారు. తీన్‌మూర్తి భ‌వ‌న్ వెలుపల ప‌చ్చిక‌ మైదానంలో ఎన్ సిసి కాడెట్ లతో క‌ల‌సి న‌డుస్తూ భార‌త‌దేశంలో భిన్న‌త్వాన్ని గురించి వారితో సంభాషించారు. ఒక‌రి నుండి మ‌రొక‌రు నేర్చుకోవలసింది ఎంతో ఉంద‌ని ఈ సంద‌ర్భంగా సూచించారు. మ‌న చుట్టూ చోటుచేసుకొంటున్న మార్పుల‌ను సానుకూలంగా స్వీక‌రించ‌డం ఎంత ముఖ్య‌మో నొక్కిపలికారు. జాతిలో ప‌రివ‌ర్త‌నాత్మ‌క మార్పును దేశ యువ‌త తీసుకురాగ‌ల‌ద‌ని ఆయన స్పష్టం చేశారు. దేశం మ‌న సాయుధ బ‌ల‌గాల‌ను చూసి ఎంతగానో గ‌ర్వపడుతోంద‌ని ప్ర‌ధాన‌ మంత్రి చెప్పారు. ఇదే స్ఫూర్తితో, దేశానికి సేవ‌లను అందిస్తున్న సాహ‌సిక వ్య‌క్తులను గురించి మనం మరిన్ని విషయాలను తెలుసుకోవలసిన అవ‌స‌ర‌ం ఉంది అని ఆయన అన్నారు. దేశం కోసం ప్రాణాలను అర్పించిన పోలీసు సిబ్బంది ఎంతో మంది ఉన్నారంటూ వారి త్యాగాలను గురించి తెలుసుకోవ‌డం ముఖ్య‌ం అని శ్రీ న‌రేంద్ర మోదీ పేర్కొన్నారు. అలాగే ప‌రిశుభ్ర‌తకు గ‌ల ప్రాధాన్యాన్ని ప్ర‌ధాన‌ మంత్రి ప్రస్తావించారు. స్వ‌చ్ఛ‌ భార‌తం కోసం మ‌హాత్మ గాంధీ క‌న్న క‌ల‌ల‌ను నెరవేర్చడం మ‌న క‌ర్తవ్య‌ం అని ఆయన చెప్పారు. ప‌ది దేశాల అధినేత‌లు ఈసారి గణతంత్ర దిన వేడుకలలో మనతో భుజం భుజం కలిపి నిలచిన కారణంగా, ప్ర‌స్తుత గ‌ణ‌తంత్ర దినం మ‌న‌కు ప్ర‌త్యేక‌మైన రోజు అని ప్ర‌ధాన‌ మంత్రి శ్రీ నరేంద్ర మోదీ అన్నారు.
‘పీఎం కేర్స్’ద్వారా 1.5 లక్షల ఆక్సీకేర్ వ్యవస్థల కొనుగోలు

దేశవ్యాప్తంగా కోవిడ్ రోగుల చికిత్సలో వినియోగం కోసం రూ.322.5 కోట్లతో 1,50,000 ఆక్సీకేర్ వ్యవస్థల కొనుగోలుకు ‘పీఎం కేర్స్ నిధి’ అనుమతి మంజూరు చేసింది. రోగుల ‘ఎస్పీఓ2’ విలువల స్థాయిని పసిగట్టి తదనుగుణంగా ఆక్సిజన్‌ ప్రవాహాన్ని నియంత్రించగల ఈ సమగ్ర వ్యవస్థలను డీఆర్డీవో రూపొందించింది. రెండు రూపాల్లో తయారుచేసిన ఈ వ్యవస్థలలో ఒకటి ప్రాథమిక రకం కాగా, ఇందులో ఒక ‘‘10 లీటర్ల ఆక్సిజన్ సిలిండర్, ఒత్తిడి/ప్రవాహ నియంత్రకం, తేమ నిర్వహణ సదుపాయం, నాసికా గొట్టాలు’’ భాగంగా ఉంటాయి. ఈ వ్యవస్థద్వారా ‘ఎస్పీఓ2’ కొలమానం ఆధారంగా మానవ ప్రమేయంతో ఆక్సిజన్ ప్రవాహం నియంత్రించబడుతుంది. ఇక సూక్ష్మ కృత్రిమ మేధగల రెండోరకం వ్యవస్థలో ఆక్సిజన్ ప్రవాహాన్ని స్వయంచలితంగా నియంత్రించే అల్ప పీడన నియంత్రకం, ఎలక్ట్రానిక్ నియంత్రణ వ్యవస్థ, ప్రాథమిక రకానికి అదనంగా లోనికి చొప్పించే ఒక ‘ఎస్పీఓ2’ ఉపకరణం ఉంటాయి. ‘ఎఎస్పీఓ2’ ఆధారిత ఆక్సిజన్ నియంత్రణ వ్యవస్థ రోగి ‘ఎస్పీఓ2’ స్థాయినిబట్టి ఆక్సిజన్ వినియోగాన్ని సానుకూలపరుస్తుంది. తద్వారా చేతిలో చిన్న ఆక్సిజన్ సిలిండర్ మన్నిక సమయాన్ని సమర్థంగా పెంచుతుంది. ఈ వ్యవస్థ నుంచి ఆక్సిజన్ ప్రవాహ ప్రారంభానికి వీలుగా ప్రవేశ ‘ఎస్పీఓ2’ విలువను ఆరోగ్య సిబ్బంది సర్దుబాటు చేయవచ్చు. అటుపైన ఈ వ్యవస్థ ‘ఎస్పీఓ2’ స్థాయులను నిరంతరం పర్యవేక్షించడంతోపాటు ప్రదర్శిస్తూంటుంది. ఆక్సీకేర్ వ్యవస్థతో ఆక్సిజన్ ప్రవాహంపై నిత్య పర్యవేక్షణ-సర్దుబాటు అవసరంసహా ఆరోగ్య సంరక్షణ సిబ్బందిపై పనిభారం తగ్గుతుంది. దీంతోపాటు వారికి మహమ్మారి ముప్పునుంచి రక్షణ లభించడమే కాకుండా ఇతర రోగులకు దూరవాణి-సంప్రదింపులద్వారా సలహాలిచ్చే వీలు కల్పిస్తుంది. ఈ స్వయంచాలక వ్యవస్థ ‘ఎస్పీఓ2’ విలువలుసహా, చొప్పించే ఉపకరణం ఊడిపోవడం వంటి వివిధ వైఫల్య నేపథ్యాల్లో తగు విధమైన హెచ్చరికను వినిపిస్తుంది. ఈ ఆక్సీకేర్ వ్యవస్థలను ఇళ్లలో, నిర్బంధ చికిత్స కేంద్రాల్లో, కోవిడ్ సంరక్షణ కేంద్రాలతోపాటు ఆస్పత్రుల్లోనూ ఉపయోగించవచ్చు. దీనికి అదనంగా ఆక్సీకేర్ వ్యవస్థలలో పునఃశ్వాస నిరోధక మాస్కులను భాగం చేయడం వల్ల ఆక్సిజన్ సముచిత వినియోగంతోపాటు ప్రాణవాయువు 30 నుంచి 40 శాతందాకా ఆదా అవుతుంది. ఈ వ్యవస్థల తయారీ సాంకేతిక‌ ప‌రిజ్ఞానాన్ని డీఆర్డీవో భారత్‌లోని వివిధ పరిశ్రమలకు బదిలీ చేసింది. తదనుగుణంగా దేశ‌వ్యాప్త వినియోగం కోసం ఆక్సీకేర్ వ్య‌వ‌స్థ‌ల‌ను ఆయా పరిశ్రమలు ఉత్పత్తి చేయనున్నాయి. ప్రస్తుత వైద్య విధివిధానాలు తీవ్ర, విషమ స్థితిలోగల కోవిడ్-19 రోగులందరికీ ఆక్సిజన్ చికిత్సను సిఫారసు చేస్తున్నాయి. అయితే, ఆక్సిజన్ ఉత్పత్తితోపాటు రవాణా-నిల్వ పరిస్థితి రీత్యా సిలిండర్ల వినియోగం ప్రభావవంతంగా ఉన్నట్లు స్పష్టమవుతోంది. నేటి కోవిడ్ మహమ్మారి పరిస్థితులను పరిగణనలోకి తీసుకున్నపుడు పెద్ద సంఖ్యలో వ్యక్తులకు ఆక్సిజన్ చికిత్స అవసరమవుతోంది. కాబట్టి ఒకే తరహా వ్యవస్థ వనరును చూపడం ఆచరణాత్మకం కాబోదు. ఈ వ్యవస్థకు సంబంధించిన తయారీ యంత్రాగారాలన్నీ ప్రాథమిక నిర్మాణ భాగాలను మాత్రమే తయారుచేస్తూ, ఇప్పటికే గరిష్ఠ సామర్థ్యంతో పనిచేస్తుండటమే ఇందుకు కారణం. అందువల్ల ఈ పరిస్థితులలో సమ్మిశ్రిత, సరిపోలగల వ్యవస్థను రూపొందించడం ప్రయోజనకరం కాగల అవకాశముంది. కార్బన్-మాంగనీస్ స్టీల్ సిలిండర్ల దేశీయ తయారీదారుల సామర్థ్యం పరిమితం. కాబట్టి ప్రత్యామ్నాయంగా తేలికపాటి ముడిపదార్థంతో ఎక్కడికైనా తరలించగల చిన్న సిలిండర్ల తయారీకి డీఆర్డీవో ప్రతిపాదించింది. సాధారణ సిలిండర్ల స్థానంలో వీటిని చాలా సులభంగా తరలించే వీలుతోపాటు వినియోగ సౌలభ్యం కూడా ఉంటుంది.
కస్టమ్స్ అంశాలలో పరస్పర సహాయ సహకారాలకు  భారతదేశం మరియు తాజికిస్తాన్ ల మధ్య ఒప్పందానికి ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం కస్టమ్స్ అంశాలలో పరస్పర సహాయ సహకారాల కోసం భారతదేశం మరియు తాజికిస్తాన్ ల మధ్య ఒక ఒప్పందం పై సంతకాలకు మరియు అనుమోదానికి ఆమోదం తెలిపింది. కస్టమ్స్ సంబంధిత నేరాల దర్యాప్తునకు మరియు నివారణకు సంబంధించిన సమాచారం అందుబాటులోకి వచ్చేందుకు ఈ ఒప్పందం సహాయపడనుంది. అంతేకాకుండా ఈ ఒప్పందం రెండు దేశాల మధ్య వస్తువుల వర్తకం సాఫీగా సాగేందుకు మార్గాన్ని సుగమం చేస్తుందని కూడా ఆశిస్తున్నారు. పూర్వరంగం: రెండు దేశాల కస్టమ్స్ అధికారుల మధ్య సమాచారం మరియు రహస్య సమాచారం పంచుకోవడానికి ఒక చట్టబద్ధమైన ఫ్రేమ్ వర్క్ కు ఈ ఒప్పందం వీలు కల్పిస్తుంది. అలాగే, కస్టమ్స్ చట్టాల సముచిత వర్తింపునకు, కస్టమ్స్ నేరాల దర్యాప్తునకు, నివారణకు, ఇంకా చట్టబద్ధమైన వ్యాపారం చోటుచేసుకొనేందుకు కూడా ఉపయోగపడుతుంది. ఈ ఒప్పందం భారతీయ కస్టమ్స్ విభాగానికి ఉన్న ఆందోళనలను, మరీ ముఖ్యంగా వెల్లడించినటువంటి విలువ, వస్తువుల మూలం మరియు రెండు దేశాల మధ్య వ్యాపారం జరిగే వస్తువుల టారిఫ్ క్లాసిఫికేషన్ యొక్క వాస్తవికతకు సంబంధించిన సమాచారం ఇచ్చిపుచ్చుకోవడంలో ఆందోళనలను మరియు అవసరాలను పరిగణనలోకి తీసుకుంటుంది.
టేబుల్ టెనిస్ పురుషుల సింగిల్స్విభాగం లో బంగారు పతకాన్ని గెలిచినందుకు శ్రీ శరత్ కమల్ కు అభినందనలు తెలిపినప్రధాన మంత్రి

బర్మింగ్ హమ్ కామన్ వెల్థ్ గేమ్స్ (సిడబ్ల్యుజి) 2022 లో టేబుల్ టెనిస్ పురుషుల సింగిల్స్ విభాగం లో పసిడి పతకాన్ని గెలిచినందుకు శ్రీ శరత్ కమల్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘శ్రీ @sharathkamal1 సాధించిన స్వర్ణ పతకం చరిత్ర లో ఓ చాలా విశేషమైనటువంటి పతకం గా నమోదు అవుతుంది. ఆయన అంతులేని ఓర్పు, దృఢసంకల్పం మరియు ఆటుపోటుల కు తట్టుకొని నిలచే స్వభావాల తాలూకు శక్తి ని పరిచయం చేశారు. ఆయన గొప్ప నైపుణ్యాలను కూడా చాటారు. ఈ పతకం భారతదేశం లో టేబుల్ టెనిస్ క్రీడ కు ఎక్కడలేనటువంటి ఉత్సాహవర్ధకం గా నిలుస్తుంది. ఆయన కు ఇవే అభినందనలూ, శుభాకాంక్షలూ ను. #Cheer4India.’’ అని పేర్కొన్నారు.
పౌర విమానయాన రంగాన్ని గురించి చర్చించడం కోసం ఒక సమీక్ష సమావేశాన్ని నిర్వహించిన ప్ర‌ధాన మంత్రి

భారతదేశ పౌర విమానయాన రంగాన్ని మరింత సమర్ధం గా తీర్చిదిద్దడం లో సహాయకారి కాగల వ్యూహాల ను సమీక్షించడం కోసం ఒక విస్తృత స్థాయి సమావేశాన్ని ప్ర‌ధాన మంత్రి శ్రీ న‌రేంద్ర మోదీ ఈ రోజు న నిర్వహించారు. ప్రయాణాలు చేసే ప్రజల కు విమానాల లో వెచ్చించవలసి వచ్చే కాలం తగ్గి, తద్ద్వారా వారి కి ప్రయోజనం చేకూరే విధం గా భారతదేశ గగనతలాన్ని కార్యసాధకం గా వినియోగించవలసి ఉన్నదని, అలాగే సైన్య వ్యవహారాల విభాగం యొక్క సన్నిహిత సహకారం తో విమాన సంస్థ లకు వాటి వ్యయాల ను ఆదా చేసుకోవడం లో సాయపడాలని నిర్ణయించడమైంది. విమానాశ్రయాల లో మరింత సామర్థ్యాన్ని సంతరించడం తో పాటు మరింత ఆదాయాన్ని సంపాదించుకోవడం కోసం మరో 6 విమానాశ్రయాల ను- మూడు నెల ల లోగా టెండర్ ప్రక్రియ ను మొదలుపెట్టడం ద్వారా- పిపిపి ప్రాతిపదిక న అప్పగించే ప్రక్రియ ను త్వరపరచ వలసింది గా పౌర విమానయాన మంత్రిత్వ శాఖ కు సూచన చేయడమైంది. సమావేశ క్రమం లో ఇ-డిజిసిఎ పథకాన్ని సైతం సమీక్షించడమైంది. ఈ పథకం డిజిసిఎ యొక్క కార్యాలయం లో మరింత పారదర్శకత్వాన్ని కొనితెస్తుంది. అంతేకాక వివిధ లైసెన్స్ లు/ అనుమతుల కోసం పట్టే కాలాన్ని తగ్గించడం ద్వారా సంబంధిత వర్గాలన్నిటి కి సహాయకారి గా నిలవనున్నది. పౌర విమానయాన మంత్రిత్వ శాఖ మరియు ఆ శాఖ అధీనం లో గల సంస్థ లు అమలు పరచే అన్ని సంస్కరణ కార్యక్రమాలు ఒక కాలబద్ధమైన విధానం లో ముందుకు సాగాలని కూడా నిర్ణయం తీసుకోవడమైంది. హోం మంత్రి, ఆర్ధిక మంత్రి, పౌర విమానయాన శాఖ సహాయ మంత్రి, ఆర్ధిక శాఖ సహాయ మంత్రి ల తో పాటు భారత ప్రభుత్వం లోని ఉన్నతాధికారులు కూడా ఈ సమావేశాని కి హాజరయ్యారు.
ఉత్క‌ళ్  దివ‌స్ సంద‌ర్భంగా ఒడిశా ప్ర‌జ‌ల‌కు ప్ర‌ధాన మంత్రి శుభాకాంక్ష‌లు

ఉత్క‌ళ్ దివ‌స్ సంద‌ర్భంగా ఒడిశా ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “ఉత్క‌ళ్ దివ‌స్ ను పుర‌స్క‌రించుకొని ఒడిశా కు చెందిన క‌రుణ, క‌ష్టించి ప‌ని చేసే త‌త్వం ఉన్న ప్ర‌జ‌ల‌కు ఇవే నా శుభ‌కామ‌న‌లు. ఒడిశా అభివృద్ధి స‌రి కొత్త శిఖ‌రాల‌ను అందుకోగ‌ల‌ద‌ని నేను ఆశిస్తున్నాను”, అని ప్ర‌ధాన మంత్రి త‌న సందేశంలో పేర్కొన్నారు.
శ్రీ మ్వాలిమూ న్యెరేరే శత జయంతి నాడు ఆయన కు శ్రద్ధాంజలి ఘటించిన ప్రధాన మంత్రి

మహానేత మరియు భారతదేశాని కి మిత్రుడు అయిన శ్రీ మ్వాలిమూ న్యెరేరే శత జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని సమర్పించారు. శ్రీ మ్వాలిమూ న్యెరేరే యొక్క ఏకత మరియు సమానత్వం సిద్ధాంతాలు నేటికీ మునుపటి వలెనే ప్రాసంగికం గా ఉన్నాయి అని శ్రీ నరేంద్ర మోదీ అన్నారు. శ్రీ న్యెరేరే యొక్క జీవనం మరియు ఆయన చేసిన పనులు మన అందరి కి ఎల్లప్పుడూ ప్రేరణ ను అందిస్తూ ఉంటాయి అని కూడా శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘శ్రీ మ్వాలిమూ న్యెరేరే యొక్క జీవనం మరియు ఆయన యొక్క కార్యాలు మన అందరి కీ నిరంతరం ప్రేరణ ను ఇస్తాయి. ఆయన ప్రబోధించిన ఏకత మరియు సమానత్వం సిద్ధాంతాలు నేటి కీ మునుపటి వలెనే ప్రాసంగికమైనటివి గా ఉన్నాయి. మహానేత మరియు భారతదేశాని కి మిత్రుడు అయిన శ్రీ మ్వాలిమూ న్యెరేరే 100వ జయంతి సందర్భం లో ఇదే నా శ్రద్ధాంజలి.’’ అని పేర్కొన్నారు.
మెటెఫ్రెడరిక్ సన్  గారుడెన్మార్క్ ప్రధాని గా మళ్లీ ఎన్నికైనందుకు ఆమెకు అభినందనల ను తెలిపిన ప్రధాన మంత్రి

డెన్ మార్క్ ప్రధాని గా మెటె ఫ్రెడరిక్ సన్ గారు తిరిగి ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆమె కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘డెన్ మార్క్ ప్రధాని గా మరోసారి మెటె ఫ్రెడరిక్ సన్ గారు ఎన్నికైన సందర్భం లో ఆమె కు ఇవే స్నేహపూర్ణమైన అభినందనలు. ఇండియా-డెన్ మార్క్ గ్రీన్ స్ట్రటీజిక్ పార్ట్ నర్ శిప్ ను బలపరచడం లో మన సహకారాన్ని కొనసాగించాలని నేను ఆశ పడుతున్నాను. @Statsmin’’ అని పేర్కొన్నారు.
ప్రపంచ యువజన నైపుణ్య దినం సందర్భం లో ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ రేపటి రోజు న ప్రపంచ యువజన నైపుణ్య దినం కావడం తో ఆ సందర్భం లో వీడియో ద్వారా ప్రసంగించనున్నారు. ఈ దినం స్కిల్ ఇండియా మిశన్ ను ప్రారంభించిన అనంతరం 5వ వార్షికోత్సవాన్ని కూడా సూచిస్తున్నది. ఈ సందర్భాన్ని పురస్కరించుకొని నైపుణ్యాభివృద్ధి మరియు నవ పారిశ్రామికత్వం మంత్రిత్వ శాఖ ఒక డిజిటల్ కాన్ క్లేవ్ ను నిర్వహిస్తున్నది. పూర్వరంగం భారత ప్రభుత్వ కార్యక్రమాల లో ఒక కార్యక్రమం అయినటువంటి ‘స్కిల్ ఇండియా’ ను దేశం లో యువతీయువకుల కు నైపుణ్య ప్రక్రియ ల పట్ల సాధికారిత ను కల్పించి, తద్ద్వారా వారు ఉపాధియోగ్యులు గా తయారై, వారి యొక్క పని వాతావరణం లో మరింత ఉత్పాదకత ను సాధించేటట్టు చూడడానికై ప్రవేశపెట్టడం జరిగింది. ‘స్కిల్ ఇండియా’ అనేక రంగాల లో పాఠ్యక్రమాల ను అందిస్తున్నది. ఈ కోర్సు లు ఇటు ప్రభుత్వం, అటు పరిశ్రమ రంగం.. ఈ రెండూ కూడా నేశనల్ స్కిల్ క్వాలిఫికేశన్ ఫ్రేంవర్క్ లో భాగం గా గుర్తించిన ప్రమాణాల కు తుల తూగే కోర్సు లు అయివున్నాయి. ఒక వ్యక్తి కి అప్పగించిన పని ని వ్యావహారిక రీతి న పూర్తి చేయడం పై శ్రద్ధ వహించడం లోను, ఆ వ్యక్తి యొక్క స్వీయ సాంకేతిక పరిజ్ఞానపరమైన ప్రజ్ఞ ను పెంపు చేసుకోవడం లోను ఈ పాఠ్యక్రమాలు ఆ వ్యక్తి కి సాయపడతాయి. ఫలితం గా ఆ యొక్క వ్యక్తి తాను నౌకరీ లో చేరిన ఒకటో రోజు నుండే విధినిర్వహణ కు సంసిద్ధమవుతారు. కంపెనీ లు ఆ వ్యక్తి కి నౌకరీ తాలూకు కార్యకలాపాల నిర్వహణ కై అదనపు శిక్షణ ను ఇవ్వడం కోసం ఎటువంటి పెట్టుబడి ని అయినా పెట్టవలసిన అగత్యం ఉండబోదు.
అమెరికా నుంచి 157  క‌ళాఖండాలు, పురాతత్వ వ‌స్తువుల‌ను స్వ‌దేశానికి తీసుకురానున్న ప్ర‌ధాన‌మంత్రి శ్రీ న‌రేంద్ర మోదీ

157 క‌ళాఖండాలు, పురాత‌త్వ వ‌స్తువుల‌ను ప్ర‌ధాన‌మంత్రి శ్రీ న‌రేంద్ర మోదీ అమెరికా ప‌ర్య‌ట‌న సంద‌ర్భంగా మ‌న దేశానికి అప్ప‌గించింది. అమెరికా ఈ క‌ళాఖండాలు, పురాత‌త్వ వ‌స్తువుల‌ను భార‌త్‌కు అప్ప‌గించ‌డం ప‌ట్ల ప్ర‌ధాన‌మంత్రి శ్రీ న‌రేంద్ర మోదీ అమెరికాను ప్ర‌శంసించారు. సాంస్కృతిక వ‌స్తువుల అక్ర‌మ ర‌వాణా, అక్ర‌మ వాణిజ్యం, దొంగ‌త‌నం వంటి వాటిని ఎదుర్కొనేందుకు త‌మ కృషిని బ‌లోపేతం చేసేందుకు ప్ర‌ధాన‌మంత్రి శ్రీ న‌రేంద్ర మోదీ, అధ్య‌క్షుడు జో బైడెన్ క‌ట్టుబడి ఉన్నారు. ఈ 157 క‌ళాఖండాల‌లో ఒక‌టిన్న‌ర మీట‌ర్ గ‌ల 10 వ సామాన్య యుగానికి చెందిన ఇసుక‌రాతి రేవంత రిలీఫ్ పేన‌ల్‌, 8.5 సెంటీమీట‌ర్ల పోడ‌వైన 12 వ సామాన్య యుగానికి చెందిన ఇత్త‌డి న‌ట‌రాజు త‌దిత‌రాలు ఉన్నాయి. ఈ వ‌స్తువులు ప్ర‌ధానంగా 11వ సాధార‌ణ యుగం నుంచి 14 వ సాధార‌ణ యుగం మ‌ధ్య‌కాలానికి సంబంధించిన‌వి. ఇందులో చ‌రిత్రాత్మ‌క పురాత‌న వ‌స్తువులు, 2000 బిసి నాటి రాగి వ‌స్తువులు లేదా 2వ సాధార‌ణ యుగానికి చెందిన టెర్ర‌కోట వ‌స్తువులు, సాధార‌ణ యుగానికి ముందునాటి 45 వ‌స్తువులు ఉన్నాయి. ఈ స‌గం క‌ళాఖండాల‌లో (71) సాంస్కృతిక‌ప‌ర‌మైన‌వి, మిగిలిన స‌గం హిందూత్వం (60), బౌద్ధం (16), జైనానికి సంబంధించిన (9) ఉన్నాయి. ఇవి లోహం, రాతి, టెర్ర‌కోట కు సంబంధించిన‌వి. ఇత్త‌డి వ‌స్తువుల ప్ర‌ధానంగా ల‌క్ష్మీనారాయ‌ణ‌, బుద్ధ‌, విష్ణు, శ‌ఙ‌వ పార్వ‌తి, 24 మంది జైన తీర్థంక‌రులు, అరుదుగా ఉండే క‌న‌కాల‌మూర్తి, బ్ర‌హ్మి, నందికేశ తోపాటు ప‌లు దేవ‌తా మూర్తులకు చెందిన మూర్తులు ఉన్నాయి. ఈ విగ్ర‌హాల‌లో హిందూఇజం నుంచి మూడు శిర‌స్సులు క‌లిగిన బ్ర‌హ్మ‌, ర‌థం న‌డుపుతున్న సూర్యుడు, విష్ణుమూర్తి ఆయ‌న దేవేరులు, ద‌క్షిణామూర్తిగా శివుడు, నాట్యం చేస్తున్న గ‌ణేశుడు, త‌దిత‌రాలు ఉన్నాయి. బౌద్ధానికి సంబంధించి , నిల‌బ‌డిన బుద్ధుడు, బోధి స‌త్వ‌,మంజుశ్రి, తార ఉన్నారు. జైనం నుంచి జైన తీర్థంక‌రులు, ప‌ద్మాస‌న తీర్థంక‌ర‌, జైన చౌబిఇ, అలాగే సెక్యుల‌ర్ ప్ర‌తిమ‌లైన స‌మ‌భంగ రీతిలో నిరాకార జంట‌, చౌరి ప‌ట్టుకున్న వారు, డ్ర‌మ్ వాయిస్తున్న మ‌హిళ వంటివి ఉన్నాయి. 56 టెర్ర‌కోట వస్తువులు కూడా ఇందులో ఉన్నాయి. ( రెండో సాధార‌ణ శ‌కం నాటి వేస్‌,12వ సాధార‌ణ శ‌కం నాటి జింక‌ల జంట‌, 14వ సామాన్య శ‌కం నాటి మ హిళ , గురు హ‌ర గోవిండ్ సింగ్ అని ప‌ర్షియాలో రాసిన క‌త్తి త‌దిత‌రాలు ఉన్నాయి. ప్ర‌పంచ‌వ్యాప్తంగా ఉన్న క‌ళాఖండాలు, పురాత‌త్వ వ‌స్తువుల‌ను తిరిగి ఇండియాకు తెప్పించాల‌న్న శ్రీ న‌రేంద్ర మోదీ ప్ర‌భుత్వం కృషికి కొన‌సాగింపు ఇది.
భువనేశ్వర్ లో ద నేషనల్ ఇన్ స్టిట్యూట్ ఆఫ్ సైన్స్ ఎడ్యుకేషన్ అండ్ రిసర్చ్ ను దేశానికి అంకితం చేసిన ప్రధాన మంత్రి శ్రీ నరేంద్ర మోదీ

ఈ సందర్భంగా ప్రధాన మంత్రి మాట్లాడుతూ, నవ కల్పన అనేది ప్రతి ఒక్క సమాజానికి, ప్రతి యుగంలోనూ అత్యంత అవసరమన్నారు. భారతదేశ అంతరిక్ష కార్య‌క్ర‌మాల‌ను గురించి ఆయ‌న ప్ర‌స్తావించారు. బుడి బుడి అడుగుల నుంచి మొద‌లుపెట్టి ఎదుగుతూ వచ్చిన ఈ కార్య‌క్ర‌మ బృహ‌త్ కృషి కార‌ణంగా దీనిని ఇవాళ యావ‌త్ ప్ర‌పంచం గ‌మ‌నిస్తోంద‌న్నారు. ఈ విధంగానే స్ఫూర్తిని పొంది విజ‌యాలు సాధి‌స్తూ, త‌మ ప‌నుల ద్వారా ప్ర‌జ‌ల‌కు సేవ చేయాల‌ని యువ శాస్త్రవేత్త‌లకు ప్ర‌ధాన మంత్రి పిలుపునిచ్చారు. విద్యార్థులలో శాస్ర్తీయ విజ్ఞాన సంబంధ‌మైన వ్య‌క్తిత్వాన్ని విక‌సింప‌చేయ‌డానికి ప్రాముఖ్యం ఇవ్వ‌వ‌ల‌సి ఉంది అని ఆయ‌న చెప్పారు. శాస్త్ర విజ్ఞాన సంబంధిత సంస్థ‌ల‌లో న‌వ‌క‌ల్ప‌న‌ల‌కు కృషి చేసే వాతావ‌ర‌ణాన్ని ప్రోత్సహించాల‌ని ప్ర‌ధాన మంత్రి ఆశించారు. ఒడిశాలో నెలకొన్న ఎన్ఐఎస్ఇఆర్ కు సంబంధించినంతవరకు కోల్ గ్యాసిఫికేషన్, స్వచ్ఛమైన శక్తి, బ్లూ ఎకానమీ, 2022 క‌ల్లా అంద‌రికీ గృహ నిర్మాణం వంటి రంగాలలో నవకల్పనలకు ఉన్న అవకాశాలను పరిశీలించాలని ఆయన చెప్పారు. ఎన్ఐఎస్ఇఆర్ ను భారతదేశంలోకెల్లా అత్యంత హరితమయమైన, ఉద్గారాలకు తావు ఇవ్వని, కేవలం పునర్వినియోగ శక్తిని వినియోగించుకొనే జీరో- డిశ్చార్జి ఆవరణగా నిలిపేందుకు కృషి చేయాల‌ని ఎన్ఐఎస్ఇఆర్ విద్యార్థులకు ప్రధాన మంత్రి విజ్ఞ‌ప్తి చేశారు.
ఇజ్రాయిల్ దినం సందర్భం లో ప్రధాన మంత్రి శ్రీ నరేంద్ర మోదీ సందేశం

నమస్కారం. శాలోమ్. ఇజ్రాయిల్ 75వ స్వాతంత్య్ర దినం సందర్భం లో, బారతదేశ ప్రజలందరి తరఫున మరియు భారత ప్రభుత్వం పక్షాన, నేను ఇజ్రాయిల్ లోని మన మిత్రులు అందరి కి హార్దిక శుభాకాంక్షల ను అందజేస్తున్నాను. ఈ సంవత్సరం మనం మన దౌత్య సంబంధాల యొక్క ముప్ఫయ్యో వార్షికోత్సవాన్ని కూడా జరుపుకొంటున్నాం. ఈ అధ్యాయం కొత్త ది అయితే కావచ్చు, అయితే మన ఇరు దేశాల సంబంధాల తాలూకు చరిత్ర చాలా పాత ది. రాబోయే సంవత్సరాల లో మనం మన సంబంధాలను మరింత గా ప్రగాఢం చేసుకొంటామన్న ఆశ నాలో ఉంది. ధన్యవాదాలు. తోదా రబ్బా. అస్వీకరణ: ఇది ప్రధాన మంత్రి ప్రసంగానికి రమారమి అనువాదం. సిసలు ఉపన్యాసం హిందీ భాష లో సాగింది.
శ్రీ ఓపీ మెహ్రా మృతి కి ప్రధాన మంత్రి సంతాపం

శ్రీ ఓపీ మెహ్రా మృతికి .. ప్రధాన మంత్రి శ్రీ నరేంద్ర మోదీ ప్రగాఢ సంతాపం తెలియజేశారు. “ధైర్యశాలి, దేశభక్తుడు శ్రీ ఓపీ మిశ్రాగారి మృతి నన్ను తీవ్రంగా బాధించింది. భారత దేశానికి ఆయన చేసిన సేవలు ఎప్పటికీ గుర్తుంటాయి. శ్రీ ఓపీ మిశ్రా దేశానికి వివిధ దశల్లో.. మొదట ఎయిర్ ఫోర్స్‌ లో, తర్వాత క్రీడారంగ పరిపాలనలో, తర్వాత గవర్నర్‌గా ఆయన సేవలు దేశానికి గర్వకారణం. శ్రీ ఓపీ మిశ్రాగారితో సంబంధం ఉన్న ప్రతి కుటుంబానికి నా ప్రగాఢ సానుభూతి తెలుపుతున్నాను” అని ప్రధాన మంత్రి తెలిపారు.
మాల్దీవుల అధ్య‌క్ష ఎన్నిక‌ల లో విజేత‌ గా నిల‌చిన శ్రీ‌ ఇబ్రాహీమ్ మొహ‌మ్మ‌ద్ సోలిహ్ తో మాట్లాడి, ఆయనకు అభినంద‌న‌లు తెలిపిన ప్ర‌ధాన మంత్రి

మాల్దీవుల లో నిన్న‌ జ‌రిగిన అధ్య‌క్ష ఎన్నిక‌ల లో విజ‌యం సాధించిన శ్రీ‌ ఇబ్రహీమ్ మొహ‌మ్మ‌ద్ సోలిహ్ తో ప్ర‌ధాన మంత్రి శ్రీ న‌రేంద్ర మోదీ సంభాషించారు. ఆయ‌న‌కు ఈ సంద‌ర్భంగా ప్ర‌ధాన మంత్రి అభినంద‌న‌లు తెలిపారు. మాల్దీవుల లో శ్రీ సోలిహ్ నాయ‌క‌త్వం లో ప్ర‌జాస్వామ్యం, శాంతి, ఇంకా స‌మృద్ధి బ‌ల‌ప‌డ‌గలవన్న ఆకాంక్ష‌ ను కూడా ప్ర‌ధాన మంత్రి వ్య‌క్తం చేశారు. ప్ర‌ధాన మంత్రి త‌న‌ను అభినందించినందుకు మరియు శుభాకాంక్ష‌లు అంద‌జేసినందుకు గాను శ్రీ సోలిహ్ ధ‌న్య‌వాదాలు తెలిపారు. ఉభ‌య దేశాల మ‌ధ్య స‌న్నిహిత‌మైన, స్నేహభరితమైన మ‌రియు చ‌క్క‌ని ఇరుగు పొరుగుల మధ్య నెలకొనేటటువంటి సంబంధాలు మ‌రింతగా ప‌టిష్టం అయ్యేట‌ట్లు క‌ల‌సి ప‌ని చేద్దామ‌ంటూ ఇరువురు నేత‌లు తమ అంగీకారాన్ని తెలియజేశారు.
కింగ్ డమ్ ఆఫ్ సౌదీ అరేబియా యొక్క పర్యావరణం, జలం మరియు వ్యవసాయ శాఖ మంత్రి తో సమావేశమైన ప్రధాన మంత్రి

పర్యావరణం, జలం, ఇంకా వ్యవసాయం.. ఈ రంగాల లో ఉభయ దేశాల కు మధ్య సహకారాని కి చాలా అవకాశాలు ఉన్నాయి అని ప్రధాన మంత్రి పేర్కొన్నారు. మేము మన యొక్క పర్యావరణాన్ని మెరుగైంది గా తీర్చిదిద్దడం కోసం, అలాగే జల వనరుల ను ప్రభావ వంతమైన విధం గా ఉపయోగించుకోవడం కోసం కలసి పని చేయాలని వచన బద్ధులం అయ్యాము అని కూడా ఆయన అన్నారు.
ఇండియా-ఇట‌లీ టెక్నాల‌జీ సమిట్ ముగింపు స‌మావేశం న్యూ ఢిల్లీ లో జ‌రిగిన సందర్భం లో ప్ర‌ధాన మంత్రి ప్ర‌సంగం

శ్రేష్ఠులైన ఇట‌లీ ప్ర‌ధాని, ప్రొఫెస‌ర్ జ్యూసెపె కాంటే, మంత్రిమండ‌లి లో నా స‌హ‌చ‌రుడు డాక్ట‌ర్ హ‌ర్ష్ వ‌ర్థ‌న్, భార‌త‌దేశం నుండి, ఇంకా ఇట‌లీ నుండి ఈ టెక్ స‌మిట్ కు త‌ర‌లివ‌చ్చినటువంటి ప్ర‌ముఖ టెక్నక్రాట్ లు, మ‌హిళ‌లు మ‌రియు స‌జ్జ‌నులారా, అభినంద‌న‌లు! న‌మ‌స్కారం, Ciao!Comestai!
జాతీయ వోట‌ర్ ల దినం నాడు ఎన్నిక‌ల సంఘాన్ని ప్ర‌శంసించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ సోమ‌వారం నాడు, అంటే ఈ నెల 25న, జాతీయ వోటర్ ల దినం సంద‌ర్భం లో ఎన్నిక‌ల సంఘాన్ని ప్రశంసించారు. ‘‘మ‌న ప్రజాస్వామ్య వ్య‌వ‌స్థ ను పటిష్టపరచడంలో, ఎన్నిక‌లు సాఫీ గా జరిగేటట్లు చూడడ‌ంలో ఎన్నిక‌ల సంఘం అందిస్తున్న ప్ర‌శంసాయోగ్య‌మైనటువంటి తోడ్పాటు ను అభినందించే సంద‌ర్భ‌మే జాతీయ వోటర్ ల దినం. ఈ రోజు వోట‌రు న‌మోదు విష‌యం లో, మ‌రీ ముఖ్యం గా ఓట‌రు న‌మోదు కార్య‌క్ర‌మం ప‌ట్ల శ్ర‌ద్ధ తీసుకోవ‌ల‌సిన అవ‌స‌రాన్ని గురించి యువ‌తీ యువ‌కుల లో జాగృతి ని విస్త‌రింప చేయ‌వ‌ల‌సిన‌టువంటి రోజు కూడా’’ అని ప్ర‌ధాన మంత్రి అన్నారు.
క‌మ్యూనికేశన్స్ రంగం లో స‌హ‌కారం అంశం పై భార‌త‌దేశాని కి మ‌రియు కంబోడియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

క‌మ్యూనికేశన్స్ రంగం లో స‌హ‌కారం అంశం పై భార‌త‌దేశాని కి మ‌రియు కంబోడియా కు మ‌ధ్య ఒక అవ‌గాహ‌నపూర్వక ఒప్పందం (ఎంఒయు)కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎంఒయు పై కంబోడియా లో 2019వ సంవ‌త్స‌రం మార్చి నెల‌ లో సంత‌కాల‌య్యాయి. ప్రభావం: ఈ ఎంఒయు క‌మ్యూనికేశ‌న్స్ రంగం లో భార‌త‌దేశాని కి మ‌రియు కంబోడియా కు మ‌ధ్య ప‌ర‌స్ప‌ర అవ‌గాహ‌న ను మరియు ద్వైపాక్షిక స‌హ‌కారాన్ని బలోపేతం చేయడం లో తోడ్పాటు ను అందించ‌నుంది.
దేశవ్యాప్తంగా ప్రజలు వివిధ పండుగలు జరుపుకొంటున్న వేళ వారికి శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ దేశంలోని వేరు వేరు ప్రాంతాలలో ప్రజలు బైసాఖి, వైశాఖాది, మాసాది, బోహాగ్ బిహు, పోయిలా బోయిసాఖ్, విశు, మహా విశుబ సంక్రాంతి, మరియు పూత్తాండు పర్వదినాలను జరుపుకొంటున్న వేళ వారికి శుభాకాంక్షలు తెలిపారు. ఈ పండుగలు మానవాళికి సంతోషాన్ని, సౌభాగ్యాన్ని కొనితేవాలని ప్రధాన మంత్రి ఆకాంక్షించారు. “రానున్న సంవత్సరం ప్రజల అభిలాషలకు రెక్కలు తొడగాలి.. మరీ ప్రత్యేకించి యువతీయువకుల ఆశలకు చోదకంగా నిలవాలి. అలాగే, అందరిలో సామరస్య భావనను వ్యాపింపచేయాలి, ఆనందాన్ని నింపాలి” అని ప్రధాన మంత్రి తన సందేశంలో పేర్కొన్నారు.
ప్రధానమంత్రి స్వాస్థ్య సురక్ష యోజన (ఆరోగ్య సురక్ష పథకం) కింద  కొత్త ఎయిమ్స్‌  స్థాపన

దేశంలో మరో మూడు అఖిల భారత వైద్య విజ్ఞాన సంస్థల (ఎయిమ్స్‌) ఏర్పాటుకు కేంద్ర కేబినెట్‌ ఆమోదం తెలిపింది. బుధవారం ప్రధాని నరేంద్రమోదీ అధ్యక్షతన సమావేశమైన కేబినెట్‌ ఈ మేరకు నిర్ణయం తీసుకుంది. ప్రధానమంత్రి స్వాస్థ్య సురక్ష యోజన (ఆ రోగ్య సురక్ష పథకం) కింద మహారాష్ట్రలోని నాగ్‌పూర్‌, ఆంధ్రప్రదేశ్‌లోని మంగళగిరి, పశ్చిమ బెంగాల్ లోని కల్యాణిలో కొత్త ఎ యిమ్స్ లు ఏర్పాటవుతాయి. ఇందుకోసం రూ.4,949 కోట్లను వెచ్చిస్తారు. నాణ్యమైన వైద్య విద్యను, నర్సింగ్‌ విద్యను అందించేందుకు, ఆ యా ప్రాంతాల్లోని ప్రజలకు దగ్గర్లో మంచి వైద్య సదుపాయాలు అందించేందుకు వీలుగా కొత్త ఎ యిమ్స్ ల‌ను జాతీయ ప్రాముఖ్యంగల సంస్థలుగా తీర్చిదిద్దుతారు. ప్రతిపాదిత సంస్థల ఒ క్కో దాంట్లో 960 పడకల సామర్థ్యం గల ఆస్పత్రి ఉంటుంది. దీనికి తోడు బోధనకు ప్రత్యేక సముదాయము, పరిపాలనా భవనము, ఆ యుష్‌ భవనం, ఆడిటోరియం, నర్సింగ్‌ కళాశాల, రాత్రి బసకు వసతి, హాస్టల్‌, నివాస భవనాలు ఉంటాయి. మొత్తం రూ.4,949 కోట్ల వ్యయంలో ఆంధ్రప్రదేశ్‌లోని మంగళగిరిలో ఏర్పాటు చేసే ఎయిమ్స్‌ కోసం రూ.1,618 కోట్లు ఖర్చు చేస్తారు. మహారాష్ట్రలోని నాగ్‌పూర్‌ ఎయిమ్స్‌ కోసం రూ.1,577 కోట్లు, పశ్చిమబెంగాల్‌లోని కల్యాణి ఎయిమ్స్‌కి రూ.1,754 కోట్లు ఖర్చు చేస్తారు. ఆయా ప్రాంతాల్లో వి శ్వసనీయ ప్రాదేశిక వైద్య సేవల్లోనూ, ప్రజారోగ్య సదుపాయాల అందుబాటులోనూ ఉన్న ప్రాంతీయ అసమానతలను ఎ యిమ్స్‌ ఏర్పాటు ద్వారా సరిచేసే అ వకాశం ఉంది. నాణ్యమైన వైద్య విద్యకు ఇవి మరింత ఊపునిస్తాయి. ఆయా ప్రాంతాల్లో వైద్య, ఆరోగ్య నిపుణుల కొరతను కూడా ఇవి పరిష్కరిస్తాయి. ఆంధ్రప్రదేశ్‌, మహారాష్ట్ర (విదర్భ), పశ్చిమబెంగాల్‌లోని ప్రజానీకంతో వాటికి ఇ రుగు పొరుగు రాష్ట్రాల్లోని ప్రజలు కూడా ఈ పథకం వల్ల లబ్ధి పొందుతారు. ప్రధాన మంత్రి స్వాస్థ్య సురక్ష యోజన కింద ఇప్పటికే 6 కొత్త ఎ యిమ్స్‌ని ఏర్పాటు చేయడం జరిగింది. రాయ్‌బరేలీలో మరో ఎ యిమ్స్‌ నిర్మాణ పనులు జరుగుతున్నాయి. నేపథ్యం: ఎ యిమ్స్‌ ఏర్పాటుకు సంబంధించి కేంద్ర ఆర్థిక మంత్రి 2014-15 బడ్జెట్‌ ప్రసంగంలో చేసిన ప్రకటన మేరకు, కేబినెట్‌ మూడు కొత్త ఎ యిమ్స్‌కు ఆ మోదం తెలిపింది. ఆంధ్రప్రదేశ్‌ విభజన తర్వాత మిగిలే ఆంధ్రప్రదేశ్‌లో ఎ యిమ్స్‌ తరహా సంస్థను ఏర్పాటు చేస్తామని పునర్విభజన చట్టం-2014లో ఇచ్చిన వాగ్దానాన్ని కూడా దీంతో పూర్తి చేసినట్టైంది.
ఫ్రాన్స్ లోని  చెట్రేరోక్స్ లో పారా శూటింగ్ వరల్డ్  కప్ లో బంగారు పతకాన్ని గెలుచుకొన్నందుకు శ్రీమనీష్ నర్వాల్ ను మరియు రుబీనా ఫ్రాన్సిస్ గారి ని అభినందించిన ప్రధాన మంత్రి

ఫ్రాన్స్ లోని చేట్రెరౌక్స్ లో జరిగిన పారా షూటింగ్ ప్రపంచ కప్ లో స్వర్ణ పతకాన్ని గెలుచుకొన్నందుకు గాను శ్రీ మనీష్ నర్వాల్ కు మరియు రుబీనా ఫ్రాన్సిస్ గారి కి ప్రధాన మంత్రి శ్రీ నరేంద్ర మోదీ అభినందనలు తెలిపారు. ప్రధాన మంత్రి ఒక ట్వీట్ లో – ‘‘#Chateauroux2022 లో 10 మీటర్ ల ఎయర్ పిస్టల్ మిక్స్ డ్ ఈవెంట్ లో స్వర్ణాన్ని గెలుచుకొన్న శ్రీ మనీష్ నర్వాల్ ను మరియు రుబీనా ఫ్రాన్సిస్ గారి ని చూసి గర్వపడుతున్నాను. ఈ ప్రత్యేకమైన గెలుపున కు గాను వారికి ఇవే అభినందన లు. వారు వారి రాబోయే ప్రయాసల లో సైతం రాణించుదురు గాక.’’ అని పేర్కొన్నారు.
కోవిడ్ 19 కాలాని కంటే ముందు కాలం నుండి ఇప్పటి వరకు అత్యధికసంఖ్య లో ప్రయాణికుల కు సేవల ను అందించినందుకు గాను భారతదేశం పౌర విమాన యాన రంగాన్ని ప్రశంసించిన ప్రధానమంత్రి

భారతదేశం లో విమానయాన రంగం రోజువారీ 4 లక్షల మంది ప్రయాణికుల స్థాయి ని అందుకోవడం ఒక్కటే కాకుండా కోవిడ్ 19 విజృంభణ కాలం కంటే మునుపటి నుండి ఇప్పటి వరకు చూస్తే అత్యధిక సంఖ్య లో ప్రయాణికుల కు సేవల ను అందించినందుకు కూడా ను ప్రధాన మంత్రి శ్రీ నరేంద్ర మోదీ ప్రశంసల ను వ్యక్తం చేశారు. భారతదేశం అంతటా కనెక్టివిటీ ని మరింత గా మెరుగుపరచడం పైన శ్రద్ధ వహించడం జరుగుతోందని శ్రీ నరేంద్ర మోదీ అన్నారు. ఇది జీవనాన్ని సులభతరం గా తీర్చిదిద్దడం కోసం మరియు ఆర్థిక ప్రగతి కోసం ముఖ్యం అని కూడా ఆయన అన్నారు. పౌర విమాన యానం శాఖ మంత్రి శ్రీ జ్యోతిరాదిత్య సిందియా చేసిన ఒక ట్వీట్ ను ప్రధానమంత్రి ఉదాహరిస్తూ – ‘‘ఇది ఒక గొప్ప సంకేతం గా ఉంది. భారతదేశం అంతటా కనెక్టివిటీ ని మరింతగా మెరుగుపరచడం పైనే మా శ్రద్ధ అంతా. ఇది జీవనాన్ని సులభతరం గా తీర్రిదిద్దడం తో పాటు ఆర్థిక ప్రగతి కి కూడా ముఖ్యం.’’ అని పేర్కొన్నారు.